钦定古今图书集成/明伦汇编/氏族典/第360卷 > 林日瑞
## 钦定古今图书集成/明伦汇编/氏族典/第360卷 > 林日瑞

按《明外史林日瑞传》：“日瑞，字浴元，诏安人。万历四十
四年进士。历庐州、池州二府推官，迁户部主事，进员
外郎、郎中。崇祯四年，出为浙江右参议，改江西右参
政，忧归。服阕，起故官，屡迁陜西左右布政使。十五年，
迁右佥都御史，巡抚甘肃。李自成据关中，分兵四出
攻掠。其别将贺锦逼甘州，日瑞率副将郭天吉等战”
且守；贼使诸生说降，戮之以徇。大雪，士皆堕指，守者
引贼上，城遂陷。执日瑞诣锦，诱以美官。日瑞大骂，被
磔于市。天吉及总兵官马爌，抚标中军哈维新、姚世
儒，里居总兵官罗俊杰、赵宦，并死之。